**Zmluva o dielo č. ............/2022/OD**

**n a  v ý k o n s t a v e b n é h o  d o z o r u**

**uzatvorená podľa § 536 a nasl. Obchodného zákonníka v platnom znení**

**medzi týmito zmluvnými stranami**

**I.**

**ZMLUVNÉ STRANY**

1. **Objednávateľ** : **Žilinský samosprávny kraj**

Sídlo : Komenského 48, 011 09 Žilina

IČO : 37 808 427

DIČ : 202 162 6695

Štatutárny orgán : Ing. Erika Jurinová, predsedníčka

Bankové spojenie : Štátna pokladnica

Číslo účtu IBAN : SK57 8180 0000 0070 0048 6436

Osoby oprávnené jednať v :

- zmluvných veciach : Ing. Erika Jurinová, predsedníčka

- realizačných veciach : .....................................................

- technických veciach : .....................................................

Telefonický kontakt : .....................................................

E-mail. adresa : .....................................................

(ďalej len ako „objednávateľ“)

1. **Poskytovateľ : .....................................................................**

Sídlo : .....................................................................

IČO : .....................................................................

DIČ : .....................................................................

IČ DPH : .....................................................................

Bankové spojenie : .....................................................................

Číslo účtu : .....................................................................

Štatutárny orgán : .....................................................................

Zapísaný v registri : .....................................................................

Osoba oprávnená jednať v

- realizačných veciach

Kontakt : .....................................................................

(ďalej l ako „poskytovateľ“ alebo „zhotoviteľ“)

**PREAMBULA**

Táto zmluva sa uzatvára ako výsledok verejného obstarávania vyhláseného postupom podľa § 66 ods. 7 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZVO“) na **predmet zákazky** s názvom: **„STAVEBNÝ DOZOR“** časť 1 **„Vážska cyklodopravná trasa – úsek Žilina – Bytča – hranica ŽSK/TSK – (Považská Bystrica) – etapa Považský Chlmec – Žilina – 2. časť“ – stavebný dozor**. Objednávateľ na obstaranie predmetu tejto zmluvy použil postup verejného obstarávania – nadlimitná verejná súťaž.

**II.**

**PREDMET ZMLUVY**

1. Poskytovateľ (stavebný dozor) sa zaväzuje, že pre objednávateľa riadne, včas a v stanovenom rozsahu vykoná **stavebný dozor (stavebno-technický dozor)**  na stavbu:

**„Vážska cyklodopravná trasa – úsek Žilina – Bytča – hranica ŽSK/TSK – (Považská Bystrica) – etapa Považský Chlmec – Žilina – 2. časť“** (ďalej len „stavba“)

v rámci projektu: „Na bicykli vôkol Váhu“, ktorý Žilinský samosprávny kraj realizuje na základe Zmluvy o poskytnutí nenávratného finančného príspevku č. .........................., ktorá bola uzavretá dňa .................. medzi Ministerstvom investícií, regionálneho rozvoja a informatizácie SR (ďalej aj len ako „MIRRISR“) ako poskytovateľom a Žilinským samosprávnym krajom ako prijímateľom v rámci Integrovaného regionálneho operačného programu 2014 – 2020, kód výzvy č. IROP-PO1-SC122-2016-15.

1. Stavba, na ktorej bude Poskytovateľ vykonávať stavebno-technický dozor (ďalej aj ako „STD“) je určená stavebnými povoleniami, vydanými príslušnými stavebnými úradmi a projektovou dokumentáciou pre realizáciu stavby.
2. Poskytovateľ sa zaväzuje vykonávať svoju činnosť na stavbe v rozsahu :

|  |  |  |  |  |  |  |
| --- | --- | --- | --- | --- | --- | --- |
| **Personál dodávateľa** | **Nasadenie odborníkov celkom (dni)** | | | | | |
| ***Klúčový odborník*** | Lehota výstavby | | | Odstránenie vád a nedorobkov +príprava záverečnej správy | | |
| vedúci tímu STD | 200 | | | 92 | | |
| odborník na dopravné stavby - cesty | 200 | | | 50 | | |
| odborník na mosty | 306 | | | 50 | | |
| ***Neklúčový odborník*** |  |  |  |  |  |  |
| odborník - geotechnik | 83 | | | 10 | | |
| geodet - autorizovaný geodet | 10 | | | 10 | | |
| inžinier pre zabezpečenie kvality | 50 | | | 10 | | |
| koordinátor bezpečnosti | 8 | | | 1 | | |
| enviromentálny dozor STD | 4 | | | 1 | | |

Za deň nasadenia sa považuje deň, v ktorom jeden odborník v danej profesii odpracuje na stavbe plnú pracovnú dobu, t.j. 8 hod, resp. jednu pracovnú zmenu (počas jedného dňa môže byť nasadený ľubovoľný počet odborníkov, a to aj vo viaczmennom nasadení).

1. Poskytovateľ sa zaväzuje vykonať činnosti uvedené v tejto zmluve v rozsahu a za podmienok uvedených v tejto zmluve, ako aj v rozsahu a za podmienok uvedených v **Prílohe č. 1 – Povinnosti stavebno-technického dozoru**. Príloha č. 1 tvorí neoddeliteľnú súčasť tejto zmluvy. V prípade, ak Príloha č. 1 - Povinnosti stavebno-technického dozoru upravuje niektoré práva a povinnosti zmluvných strán odlišne od ustanovení tejto zmluvy, majú prednosť ustanovenia tejto zmluvy. V prípade, ak Príloha č. 1 - Povinnosti stavebno-technického dozoru niektoré práva a povinnosti zmluvných strán neupravuje, platia ustanovenia tejto zmluvy.
2. Poskytovateľ sa ďalej zaväzuje vykonať činnosti uvedené v tejto zmluve v súlade s projektovou dokumentáciou pre realizáciu stavby a prípadných upresňujúcich požiadaviek Objednávateľa, ako aj v súlade s pokynmi Objednávateľa a v súlade s podmienkami zhotovovania stavby podľa zmluvy o dielo medzi Objednávateľom a Zhotoviteľom stavby. Na prípadnú nevhodnosť alebo nesprávnosť pokynov Objednávateľa, je Poskytovateľ povinný Objednávateľa bezodkladne upozorniť a navrhnúť mu iné riešenie. Poskytovateľ sa zaväzuje vykonávať činnosti uvedené v tejto zmluve v súlade so všeobecne záväznými právnymi predpismi vzťahujúcimi sa na výkon stavebného dozoru a na zhotovovanie stavby.

**Poskytovateľ sa zaväzuje**:

* oboznámiť sa so zmluvami o dielo na stavebné práce a s projektovou dokumentáciou pre realizáciu stavby, vrátane ich neskorších zmien a úprav,
* vyhotoviť o priebehu vykonávania stavby fotodokumentáciu ku každej fakturovanej položke z rozpočtu stavby s označením času jej zhotovenia a túto odovzdať na CD/DVD alebo inom nosiči dát Objednávateľovi najneskôr spolu s faktúrou , inak vždy na vyžiadanie Objednávateľa,
* podávať Objednávateľovi písomne a/alebo e-mailom týždenné reporty o priebehu zhotovovaných prácach, spravidla po kontrolných dňoch na stavbe,
* so zvláštnym   dôrazom dozerať na riadne použitie materiálov/technológii a ich rozsahu podľa projektovej dokumentácie.

1. Predmetom tejto zmluvy je ďalej **záväzok Poskytovateľa** po ukončení stavebných prác na stavbe/stavbách, ktoré sú realizované v rámci dotknutého projektu, **poskytnúť Objednávateľovi** **potrebnú súčinnosť:**

* **na získanie kolaudačného rozhodnutia na dotknutú stavbu,**
* **pri výkone kontroly/auditu/overenia na mieste** zo strany oprávnených osôb na výkon kontroly/auditu/overenia na mieste v zmysle príslušných právnych predpisov a/alebo dokumentov vzťahujúcich k projektu
* **pri uplatňovaní a riešení reklamácií** a uplatňovaní a vymáhaní nárokov zo zodpovednosti za vady voči dodávateľovi (zhotoviteľovi) stavebných prác na dotknutej stavbe počas trvania záručnej doby na stavbu podľa zmluvy o dielo s dodávateľom (zhotoviteľom) stavebných prác na stavbe alebo v rámci kolaudačného konania alebo kolaudačného rozhodnutia, to všetko podľa potreby a/alebo na požiadanie Objednávateľa a v čase ním určenom alebo s ním dohodnutom.

1. Objednávateľ sa zaväzuje, že uhradí Poskytovateľovi dohodnutú odplatu (cenu) za vykonanie činností uvedených v tejto zmluve a že poskytne Poskytovateľovi potrebnú súčinnosť a všetky podklady nevyhnutné pre riadny výkon dohodnutých činností.
2. Riadnym a včasným vykonaním činností uvedených v tejto zmluve sa pre účely tejto zmluvy považuje včasné, bezchybné, podrobné a úplné vykonanie stavebného dozoru (stavebno-technického dozoru) v rozsahu stanovenom v Čl. II. bod 3 tejto zmluvy.
3. Plnenie povinností Poskytovateľa, ktoré pre neho vyplývajú z tejto zmluvy, a teda riadny výkon STD sleduje najmä **technický dohľad objednávateľa**, ktorým je/sú: zamestnanec/ci odboru dopravy ŽSK. Mená a priezviská technického dohľadu objednávateľa budú zhotoviteľovi oznámené pred začatím stavby e-mailom alebo písomne alebo zápisom v stavebnom denníku.
4. Táto zmluva je uzavretá ako výsledok verejného obstarávania uskutočneného postupom podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon č. 343/2015 Z. z.“) na predmet zákazky s názvom **„STAVEBNÝ DOZOR“** časť 1 „“Vážska cyklodopravná trasa – úsek Žilina – Bytča – hranica ŽSK/TSK – (Považská Bystrica) – etapa Považský Chlmec – Žilina – 2. časť“- stavený dozor“.

**III.**

**DOBA PLNENIA**

1. Poskytovateľ sa zaväzuje začať poskytovať službu odo dňa uvedeného v písomnej výzve Objednávateľa na začatie výkonu činnosti stavebného dozoru (ďalej len „písomná výzva“).
2. Objednávateľ sa zaväzuje doporučene doručiť Poskytovateľovi do jeho sídla písomnú výzvu najmenej sedem dní pred dňom, od ktorého má podľa bodu 1 tohto článku stavebný dozor začať s poskytovaním služby.
3. Predpokladaným kalendárnym mesiacom, v ktorom by mal stavebný dozor začať poskytovať službu je 06/2022.

1. Predpokladaný začiatok realizácie stavebných prác „Vážska cyklodopravná trasa – úsek Žilina – Bytča – hranica ŽSK/TSK – (Považská Bystrica) – etapa Považský Chlmec – Žilina – 2. časť“ je 06/2022. Predpokladaná lehota výstavby je 10 mesiacov.
2. Činnosť stavebného dozoru končí nadobudnutím právoplatnosti kolaudačného rozhodnutia bez námietok. Tým nie sú dotknuté povinnosti Poskytovateľa ako stavebného dozoru poskytnúť Objednávateľovi aj po nadobudnutí právoplatnosti kolaudačného rozhodnutia potrebnú súčinnosť vyplývajúcu z článku II. tejto zmluvy (ako napr. súčinnosť pri výkone kontrole/auditu/overenia na mieste, pri riešení reklamácií, pri odstraňovaní vád a nedorobkov určených v kolaudačnom rozhodnutí).

**IV.**

**CENA ZA DIELO A PLATOBNÉ PODMIENKY**

1. Cena za činnosti Poskytovateľa podľa tejto zmluvy a v rozsahu stanovenom v Čl. II. bod 3 tejto zmluvy je dojednaná dohodou zmluvných strán v súlade so zákonom č. 18/1996 Z. z. o cenách v znení neskorších predpisov:

**Cena celkom za dielo podľa čl. II ods. (1):**

**bez DPH ............... €**

**DPH ............. % ............... €**

**Cena celkom ................ €**

**slovom : .......................................................... EUR**

**Poskytovateľ ................ platcom DPH**

Zmluvné strany sa dohodli, že v prípade, ak v procese verejného obstarávania nebude vybratý poskytovateľ na výkon stavebného dozoru na stavbu uvedenú v Čl. II bode 1 tejto zmluvy do termínu začatia stavby, objednávateľ si vyhradzuje právo uzavrieť zmluvu s poskytovateľom v priebehu realizácie stavby, a to na alikvótnu čiastku vysúťaženej ceny, ktorá bude určená ponížením nasadenia odborníkov v lehote výstavby podľa Čl. II. bod 3 tejto zmluvy v závislosti od počtu mesiacov, v ktorých bude poskytovateľ reálne vykonávať stavebný dozor.

1. Cena podľa ods. 1 tohto článku zahŕňa aj všetky náklady, ktoré zhotoviteľ vynaloží pri plnení predmetu tejto zmluvy, vrátane ceny za poskytovanie súčinnosti podľa čl. II. tejto zmluvy a všetkých nákladov s poskytovaním súčinnosti spojených, vrátane cestovných.

Dohodnutá cena podľa ods. (1) tohto článku bude zhotoviteľovi vyplatená na základe faktúry/faktúr, ktoré budú vystavené zhotoviteľom v zmysle čl. II ods. (1) nasledovne:

1. **prvá čiastková faktúra** **za výkon STD** po prestavaní minimálne 10 % z celkového objemu stavebných prác diela;
2. **každá ďalšia čiastková faktúra** vždy po vystavení faktúry zhotoviteľom stavebných prác   pomernou časťou podľa percenta fakturovaných stavebných prác zhotoviteľom stavebných prác;
3. **konečná faktúra za výkon STD** po odovzdaní a prevzatí diela - stavby ako celku - na základe protokolu o odovzdaní a prevzatí diela podľa zmluvy o dielo na stavebné práce. V rámci konečnej faktúry zhotoviteľ zúčtuje aj dovtedy vystavené čiastkové faktúry. Z poslednej (konečnej) faktúry si objednávateľ uplatní zádržné vo výške 10% do doby vydania právoplatného kolaudačného rozhodnutia na stavbu, resp. jej jednotlivé časti.
4. Zmluvné strany sa dohodli, že časť ceny za Dielo vo výške 10 % z celkovej ceny s DPH za Dielo podľa Čl. IV., bod 1 tejto zmluvy, je Objednávateľ oprávnený zadržať do odstránenia vád a nedorobkov Diela zistených pri preberacom konaní podľa tejto zmluvy. Zadržanú sumu Objednávateľ uvoľní do 30 dní od odstránenia vád a nedorobkov.
5. V súlade s ust. § 41 ods. 7 zákona č. 343/2015 Z. z. sa zmluvné strany dohodli, že v prípade, ak si Poskytovateľ nesplní svoje finančné povinnosti voči subdodávateľom, t. j. nevykonáva úhrady jednotlivých faktúr za práce, ktoré pre neho realizujú subdodávatelia, a zároveň subdodávatelia požiadajú Objednávateľa o priamu úhradu za práce, Objednávateľ poskytne Poskytovateľovi primeranú lehotu na vykonanie nápravy, v ktorej môže Poskytovateľ namietať, že voči subdodávateľovi nemá žiadne podlžnosti. Počas plynutia takto poskytnutej lehoty je Objednávateľ oprávnený zadržať výplatu čiastkových faktúr (resp. konečnú faktúru), vystavených Poskytovateľom až do času, kedy nebudú záväzky Poskytovateľa voči subdodávateľom zaplatené. Počas doby zadržania podľa tohto bodu zmluvy nie je Objednávateľ v omeškaní so zaplatením svojich peňažných záväzkov voči Poskytovateľovi a Poskytovateľovi nevznikne nárok na žiadne zákonné ani zmluvné sankcie. Pokiaľ nedôjde zo strany Poskytovateľa v lehote poskytnutej Objednávateľom k uspokojeniu subdodávateľských nárokov voči Poskytovateľovi, a toto uspokojenie nebude v tejto lehote Objednávateľovi písomne preukázané alebo nebude Objednávateľovi preukázané, že Poskytovateľ nemá voči subdodávateľovi žiadne záväzky, je Objednávateľ oprávnený, ale nie povinný, uspokojiť nárok subdodávateľa voči poskytovateľovi priamo, a tým sa zbaviť svojich záväzkov voči Poskytovateľovi z tejto zmluvy do výšky pohľadávky subdodávateľa, ktorú Objednávateľ uspokojil, s čím Poskytovateľ vyslovuje súhlas. Nárok Poskytovateľa na úhradu ceny Diela do výšky úhrady vykonanej Objednávateľom priamo subdodávateľovi, zaniká dňom tejto úhrady Objednávateľom subdodávateľovi Poskytovateľa.
6. Objednávateľ neposkytne preddavok alebo zálohu na plnenie zmluvy.
7. **Predmet tejto zmluvy je financovaný zo schválených a pridelených prostriedkov európskych štrukturálnych a investičných fondov v rámci Integrovaného regionálneho operačného programu 2014 – 2020, z prostriedkov štátneho rozpočtu SR a z vlastných zdrojov Objednávateľa (spolufinancovanie) systémom predfinancovania a refundácie.**
8. Faktúra (čiastková alebo konečná) **(vyhotovená v minimálne 2 origináloch, ktoré obdrží objednávateľ)** musí obsahovať všetky náležitosti stanovené platnými právnymi predpismi, a to najmä tieto údaje:

* označenie Objednávateľa a Poskytovateľa (obchodné meno, sídlo, IČO, DIČ, zápis v OR)
* označenie stavby,
* číslo zmluvy o dielo,
* **názov projektu podľa inštrukcií Objednávateľa**
* poradové číslo faktúry
* dátum vyhotovenia faktúry, dátum zdaniteľného plnenia  a dátum splatnosti,
* označenie peňažného ústavu a číslo účtu, na ktorý sa má platiť,
* pečiatka a podpis osoby oprávnenej konať za Zhotoviteľa.

Faktúra (čiastková alebo konečná) musí byť potvrdená vo forme podpisu osobou oprávnenou konať za objednávateľa v realizačných veciach resp. jednou z týchto osôb **(technický dohľad objednávateľa).**

Faktúra (čiastková alebo konečná) musí mať nasledujúce prílohy:

* CD/DVD alebo iný nosič dát **s fotodokumentáciou ku každej fakturovanej položke**
* report/záverečný report (zhrnutie výkonu STD - priebehu vykonávania stavby)

(ďalej len „prílohy“).

1. Ak faktúra (čiastková alebo konečná) nebude obsahovať všetky náležitosti stanovené platnými právnymi predpismi a vyššie uvedené údaje a prílohy, objednávateľ je oprávnený faktúru v lehote splatnosti Poskytovateľovi vrátiť. Lehota splatnosti začne v takom prípade plynúť od doručenia novej správne vystavenej a doručenej faktúry spolu so všetkými vyššie uvedenými prílohami objednávateľovi.
2. V prípade, ak Poskytovateľ doručí Objednávateľovi faktúru (čiastkovú alebo konečnú) skôr, než mal objednávateľ možnosť vykonať prehliadku stavebného objektu a/alebo Diela alebo skôr, než došlo k protokolárnemu odovzdaniu a prevzatiu stavebného objektu/Diela medzi objednávateľom a  zhotoviteľom stavebných prác na stavbe a/alebo skôr než došlo k vystaveniu faktúry zhotoviteľom stavebných prác na stavbe, plynie 60 dňová lehota splatnosti takto doručenej faktúry za výkon STD odo dňa skončenia prehliadky, ktorou objednávateľ zistí riadne vykonanie stavebného objektu/Diela v zmysle zmluvy o dielo s zhotoviteľom stavebných prác na stavbe.
3. V prípade zrušenia tejto zmluvy z dôvodov na strane Objednávateľa, ktoré neboli spôsobené zavinením alebo spôsobom vykonania prác zo strany Poskytovateľa, Poskytovateľom vykonané práce budú vyfakturované Objednávateľovi vo výške do tej doby vykonaných prác. Rozsah vykonaných prác a výška odmeny musí byť vopred odsúhlasená Objednávateľom a jej odsúhlasenie bude prílohou faktúry.
4. V prípade omeškania úhrady faktúry Objednávateľom sa zmluvné strany dohodli, že Poskytovateľ má právo na zákonný úrok z omeškania podľa predpisov obchodného práva.

**V.**

**OSTATNÉ PRÁVA A POVINNOSTI ZMLUVNÝCH STRÁN**

1. Objednávateľ sa zaväzuje sprístupniť Poskytovateľovi dokumentáciu stavby (rozhodnutia správnych orgánov – rozhodnutie o umiestnení stavby, stavebné povolenia, dokumentáciu pre stavebné povolenie, zmluvu o dielo na realizáciu stavby, technicko – kvalitatívne podmienky pre stavbu a iné dokumenty), a to v rozsahu potrebnom pre splnenie predmetu tejto zmluvy. Tak isto sa zaväzuje poskytnúť Poskytovateľovi všetky ostatné potrebné písomnosti, vysvetlenia a stanoviská.
2. Poskytovateľ sa zaväzuje plniť predmet zmluvy s náležitou starostlivosťou, ktorá zahŕňa povinnosť vykonávať ju s odbornou starostlivosťou a v súlade so záujmami objednávateľa, ktoré poskytovateľ pozná alebo musí poznať. Najmä je povinný zaobstarať si a pri plnení predmetu zmluvy zohľadniť všetky dostupné informácie týkajúce sa predmetu jeho činnosti a preštudovať si dokumentáciu sprístupnenú objednávateľom.
3. Poskytovateľ je povinný zachovávať mlčanlivosť o všetkých skutočnostiach, ktoré sa mu pri výkone činnosti podľa tejto zmluvy alebo v súvislosti s ňou stali známymi a ktoré podľa povahy veci treba považovať za predmet obchodného tajomstva objednávateľa alebo ktorých zverejnenie je spôsobilé vyvolať objednávateľovi škodu materiálnej alebo nemateriálnej povahy. Obdobná povinnosť mlčanlivosti sa vzťahuje na skutočnosti a informácie, ktoré objednávateľ a/alebo poskytovateľ označil ako dôverné, ďalej ktoré sú dôverné vo vzťahu k svojej povahe, alebo ak ide o skutočnosti či informácie, kde je poskytovateľovi známe alebo pri odbornom výkone činnosti podľa tejto zmluvy známe malo byť, že objednávateľ má záujem na ich utajení. Povinnosť zachovávať mlčanlivosť sa vzťahuje i na osobné údaje o tretích osobách, s ktorými sa poskytovateľ dostal do styku pri výkone činností podľa tejto zmluvy. Povinnosť zachovávať mlčanlivosť trvá i po skončení tejto zmluvy.
4. Poskytovateľ nesmie sám alebo prostredníctvom tretích osôb použiť materiály, spisy, výkresy, fotografie, územnoplánovaciu dokumentáciu, dokumentáciu pre stavebné povolenie, pracovné štúdie alebo ich časti alebo iný materiál, ktorý mu bol sprístupnený v súvislosti s plnením predmetu tejto zmluvy, na iné účely, ako sú potreby plnenia predmetu tejto zmluvy.
5. Poskytovateľ sa zaväzuje, že v prípade špecifických otázok zabezpečí z  radov svojich kvalifikovaných zamestnancov, príp. iných odborníkov ako externých spolupracovníkov potrebnú súčinnosť pri plnení predmetu tejto zmluvy. Náklady na túto súčinnosť sú zahrnuté v cene prác podľa tejto zmluvy.
6. Poskytovateľ zodpovedá za všetky škody, ktoré vzniknú objednávateľovi v dôsledku poskytovateľovho neodborného postupu alebo porušenia povinnosti plniť predmet tejto zmluvy riadne a včas. Zodpovednosti za spôsobené škody sa poskytovateľ zbaví, iba ak preukáže, že škoda bola spôsobená neodvrátiteľnou udalosťou nezávislou od jeho vôle. Poskytovateľ ďalej zodpovedá za škodu na veciach prevzatých od objednávateľa na zariadenie záležitosti a na veciach prevzatých pre objednávateľa od tretích osôb, ibaže túto škodu nemohol odvrátiť ani pri vynaložení odbornej starostlivosti. Tieto veci je poskytovateľ povinný dať poistiť, len keď to ustanoví zmluva, alebo keď ho o to objednávateľ požiada, a to na účet objednávateľa.
7. Poskytovateľ je povinný o výkone STD uskutočňovať zápisy v stavebnom denníku. V prípade zistenia havarijných situácií pri realizácii stavby/stavieb, prípadne vzniku požiadavky na práce naviac oproti zmluve o dielo na zhotovenie predmetnej stavby/stavieb, ktoré ovplyvňujú cenu za dielo alebo časový plán stavby, poskytovateľ je povinný o tomto informovať objednávateľa bezodkladne.
8. Poskytovateľ je povinný pri vykonávaní STD dodržiavať všeobecne záväzné predpisy, technické normy, dojednania tejto zmluvy a riadiť sa východiskovými podkladmi Objednávateľa, zápismi a dohodami zmluvných strán na štatutárnej úrovni a vyjadreniami orgánov a organizácií verejnej a štátnej správy.
9. Poskytovateľ je povinný pri vykonávaní STD dodržiavať termíny určené orgánmi a organizáciami verejnej a štátnej správy.
10. Poskytovateľ nie je v omeškaní po dobu, kedy nemohol plniť predmet svojej činnosti z dôvodov na strane objednávateľa a jeho zmluvných partnerov (oneskorené dodávky stavebného materiálu, stanovísk orgánov a organizácií, oneskorené územné rozhodnutie, stavebné povolenie, meškanie zhotoviteľov a pod.). Poskytovateľ je však v takomto prípade povinný bez zbytočného odkladu telefonicky aj písomne (poštou alebo e-mailom) upozorniť objednávateľa o prekážke spolu s jej určitým popisom.
11. Poskytovateľ sa zaväzuje, že v rámci kontrolných dní umožní vstup na stavbu a stavenisko poslancom Zastupiteľstva ŽSK v prípade, ak o to požiadajú. Poskytovateľ sa zaväzuje, že v rámci kontrolných dní umožní vstup na stavbu a stavenisko aj ďalším osobám, ktoré na kontrolný deň prizve Objednávateľ (napr. projektant, zástupca správcu, právni zástupcovia).
12. Poskytovateľ je povinný pri podpise tejto zmluvy predložiť platnú a účinnú poistnú zmluvu s výškou poistného plnenia minimálne vo výške 5 % z hodnoty investičného nákladu stavby, ktorej predmetom je poistenie zodpovednosti za škodu spôsobenú  pri výkone (povolania) odborných činností osobou vykonávajúcou stavebný dozor. Náklady na poistenie sú zahrnuté v cene za poskytnutie služby.
13. Osoby, ktoré vykonávajú stavebný dozor musí spĺňať nasledovné požiadavky:

**Vedúci tímu stavebného dozora (kľúčový odborník)**

* ukončené vysokoškolské alebo stredoškolské vzdelanie technického zamerania – uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru na stavbe dopravnej infraštruktúry (železnice alebo cesty), kde investičná cena diela bola minimálne 2 800 000,00 EUR bez DPH, na pozícií vedúceho stavebného dozoru – uchádzač predloží referenčný list,
* oprávnenie splnomocňujúce vykonávať vybrané činnosti vo výstavbe podľa § 45 zákona č. 50/1976 Zb. o územnom plánovaní a stavebnom poriadku v znení neskorších predpisov na činnosť stavebného dozoru – uchádzač predloží osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov vydaného Slovenskou komorou stavebných inžinierov (SKSI) na činnosť stavebného dozoru s odborným zameraním inžinierske stavby - dopravné stavby.

**Odborník na mosty (kľúčový odborník)**

* ukončené vysokoškolské alebo stredoškolské vzdelanie technického zamerania - uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru v oblasti výstavby alebo komplexnej rekonštrukcie mostov na stavbe dopravnej infraštruktúry (železnice alebo cesty), ktorej súčasťou bola výstavba oceľového mosta alebo komplexná rekonštrukcia oceľového mosta, kde investičná cena diela bola minimálne 2 000 000,00 EUR bez DPH alebo dĺžka samotného oceľového mosta bola min. 130 m;,
* oprávnenie umožňujúce vykonávať vybrané činnosti vo výstavbe podľa § 45 zákona č. 50/1976 Zb. o územnom plánovaní a stavebnom poriadku v znení neskorších predpisov na činnosť stavebného dozoru – uchádzač predloží osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov vydaného Slovenskou komorou stavebných inžinierov (SKSI) na činnosť stavebného dozoru s odborným zameraním inžinierske stavby - dopravné stavby – mosty.

**Odborník na dopravné stavby - cesty (kľúčový odborník)**

* ukončené vysokoškolské alebo stredoškolské vzdelanie technického zamerania - uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru v oblasti výstavby alebo komplexnej rekonštrukcie ciest na stavbe dopravnej infraštruktúry (dopravné líniové stavby - železnice alebo cesty), kde investičná cena diela bola minimálne 800 000,00 EUR bez DPH,
* oprávnenie umožňujúce vykonávať vybrané činnosti vo výstavbe podľa § 45 zákona č. 50/1976 Zb. o územnom plánovaní a stavebnom poriadku v znení neskorších predpisov na činnosť stavebného dozoru – uchádzač predloží osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov vydaného Slovenskou komorou stavebných inžinierov (SKSI) na činnosť stavebného dozoru s odborným zameraním inžinierske stavby - dopravné stavby.

**Geotechnický dozor (nekľúčový odborník)**

* ukončené vysokoškolské alebo stredoškolské vzdelanie technického zamerania - uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru v oblasti geotechnického ~~alebo geologického~~ dozoru na stavbe dopravnej infraštruktúry (železnice alebo cesty), kde investičná cena diela bola minimálne 600 000,00 EUR bez DPH,
* oprávnenie splnomocňujúce vykonávať vybrané činnosti vo výstavbe podľa § 45 zákona č. 50/1976 Zb. o územnom plánovaní a stavebnom poriadku v znení neskorších predpisov na činnosť stavebného dozoru – uchádzač predloží osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov vydaného Slovenskou komorou stavebných inžinierov (SKSI) na činnosť stavebného dozoru s odborným zameraním inžinierske stavby - geotechnika.

**Autorizovaný geodet (nekľúčový odborník)**

* ukončené vysokoškolské alebo stredoškolské vzdelanie technického zamerania uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru v oblasti geodézie na stavbe dopravnej infraštruktúry (železnice alebo cesty), ktorej súčasťou bola výstavba mosta alebo komplexná rekonštrukcia mosta, kde investičná cena diela ako celku bola minimálne 2 800 000,00 EUR bez DPH,
* Uchádzač taktiež predloží oprávnenie podľa § 6 zákona č. 487/2021 Z. z. o Komore geodetov a kartografov – uchádzač predloží oprávnenie splnomocňujúce autorizovaného geodeta overovať geodetické činnosti podľa § 6 písm. d) až j) zákona č. 215/1995 Z. z. o Geodézii a kartografii v znení neskorších predpisov vydané Komorou geodetov a kartografov; ekvivalentný doklad vydaný podľa právneho predpisu krajiny registrácie odborníka

**Inžinier pre zabezpečenie kvality (nekľúčový odborník)**

* ukončené vysokoškolské alebo stredoškolské vzdelanie technického zamerania - uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť kvalitára v tíme stavebného dozoru na stavbe dopravnej infraštruktúry (železnice alebo cesty), kde investičná cena diela bola minimálne 2 800 000,00 EUR bez DPH.

**Koordinátor bezpečnosti (nekľúčový odborník)**

* osvedčenia autorizovaného bezpečnostného technika na oprávnenie podľa § 6 Nariadenia vlády 396/2006 Z.z. vykonávať koordinátora bezpečnosti a ochrany zdravia na stavenisku,
* poskytnutie aspoň jednej služby – činnosť koordinátora bezpečnosti v tíme stavebného dozoru na stavbe dopravnej infraštruktúry (železnice alebo cesty), kde investičná cena diela bola minimálne 2 800 000,00 EUR bez DPH.

**Environmentálny dozor STD (nekľúčový odborník)**

* ukončené vysokoškolské alebo stredoškolské vzdelanie prírodovedného, lesníckeho alebo poľnohospodárskeho zamerania - uchádzač predloží doklad o najvyššom dosiahnutom vzdelaní,
* skúsenosť aspoň jednej služby – činnosť stavebného dozoru v oblasti problematiky ochrany prírody a krajiny na stavbe dopravnej infraštruktúry (železnice alebo cesty), kde investičná cena diela bola minimálne 2 800 000,00 EUR bez DPH,
* osvedčenie o odbornej spôsobilosti na účely posudzovania vplyvov na životné prostredie v zmysle zákona 24/2006 Z.z. a Vyhlášky MŽP SR č. 113/2006 Z.z, ktorou sa ustanovujú podrobnosti o odbornej spôsobilosti na účely posudzovania vplyvov na životné prostredie v poslednom znení v odbore činnosti: environmentalistika alebo ochrana prírody pre oblasť činnosti: líniové stavby.

1. V prípade nahradenia osoby alebo doplnenia osôb (a to bez ohľadu na to, či ide o vlastné kapacity alebo kapacity subdodávateľov) stavebného dozoru v priebehu plnenia zmluvy, je poskytovateľ povinný predložiť objednávateľovi doklady podľa bodu 13 tohto článku.
2. Poskytovateľ a každý jeho subdodávateľ sa zaväzuje, že umožní výkon finančnej kontroly/auditu/overovania, poskytne všetku potrebnú súčinnosť pri výkone finančnej kontroly/auditu/overovania a vytvorí podmienky na výkon finančnej kontroly a auditu alebo overovania v zmysle príslušných právnych predpisov na to oprávneným osobám, najmä (ale nielen): Útvaru hlavného kontrolóra Žilinského samosprávneho kraja, Najvyššiemu kontrolnému úradu SR, Úradu verejného obstarávania, vládnym audítorom/orgánom auditu, povereným zamestnancom Objednávateľa, Protimonopolnému úradu SR, príslušným riadiacim, sprostredkovateľským, kontrolným, národným a iným orgánom pre v rámci Integrovaného regionálneho operačného programu 2014 – 2020, Európskemu dvoru audítorov, Európskej komisii, Európskemu úradu pre boj proti podvodom (OLAF).

**VI.**

**ZODPOVEDNOSŤ ZA VADY A ZMLUVNÉ POKUTY**

1. Poskytovateľ zodpovedá za to, že predmet tejto zmluvy bude vykonávať riadne a včas.

1. Poskytovateľ zodpovedá za vady, ktoré spočívajú vo vykonávaní STD pri výkone prác na stavbe. Poskytovateľ ďalej zodpovedá aj za vady vzniknuté po skončení výkonu prác na stavbe a za vady, ktoré vyšli najavo po skončení výkonu prác na stavbe, pokiaľ boli spôsobené porušením povinností zhotoviteľa. Poskytovateľ nezodpovedá za vady, ktoré boli spôsobené použitím podkladov prevzatých od objednávateľa a/alebo ktoré vznikli v dôsledku nevhodných pokynov objednávateľa, pokiaľ na ich nevhodnosť poskytovateľ objednávateľa upozornil a objednávateľ napriek tomu trval na použití nevhodných podkladov a/alebo realizovaní nevhodných pokynov.
2. Objednávateľ je oprávnený reklamovať vady pri výkone STD počas celej doby realizácie predmetu tejto zmluvy. Objednávateľ je oprávnený reklamovať vady STD aj po skončení realizácie predmetu tejto zmluvy, a to vo vzťahu k tým vadám, ktoré boli spôsobené porušením povinností zhotoviteľa. Reklamáciu vád v zmysle tohto odseku je objednávateľ povinný uplatniť bezodkladne po ich zistení telefonicky a písomne (poštou alebo e-mailom) u poskytovateľa a poskytovateľ je povinný zistené vady bezodkladne a bezplatne odstrániť.
3. V prípade, že poskytovateľ neplní svoje záväzky vyplývajúce z tejto zmluvy a jej prílohy/oh, týkajúcich sa výkonu STD porušuje zmluvu podstatným spôsobom a objednávateľ má právo:

a) požadovať odstránenie vád bez zbytočného odkladu a to :

- náhradným plnením bez vád, ak je objektívne možné alebo

- dodaním chýbajúceho plnenia,

b) odstúpiť od tejto zmluvy, ak

- omeškanie poskytovateľa s plnením povinností je viac ako 15 dní, alebo

- STD je vykonávaný s výhradami,

- poskytovateľ písomne prehlásil, že STD nevykoná,

- poskytovateľ podstatne poruší niektorú z povinností, ktorá pre neho vyplýva z tejto zmluvy

- poskytovateľ opakovane (min. 3x) poruší niektorú z povinností, ktorá pre neho vyplýva z tejto zmluvy.

Odstúpením od zmluvy nie je dotknuté právo Objednávateľa na náhradu škody alebo na zmluvnú pokutu.

1. Zmluvné strany sa dohodli, že Objednávateľ má právo požadovať voči Poskytovateľovi:

5.1. zmluvnú pokutu vo výške 100,-- EUR (slovom: sto eur) za každú neospravedlnenú neprítomnosť na stavbe, ktorá bude počas jej zhotovovania,

5.2. zmluvnú pokutu vo výške 0,05 % z celkovej ceny (odmeny) bez DPH podľa tejto zmluvy za každé ďalšie (iné) neplnenie alebo porušenie povinnosti zhotoviteľom než uvedené v bode 5.1. článku VI. tejto zmluvy, a to  za každý deň, počítaný odo dňa porušenia alebo nesplnenia povinnosti až do zjednania nápravy.

1. V prípade, ak neskôr vyjde najavo, že na stavbe bol použitý iný materiál a/alebo technológia, než ktorý mal byť použitý podľa projektovej dokumentácie alebo podľa zmluvy o dielo s zhotoviteľom stavebných práce a/alebo podľa dohody s technickým dohľadom objednávateľa na kontrolnom dni zachytenej v stavebnom denníku a/alebo že v skutočnosti boli materiály/technológie použité v menšom rozsahu než ako boli deklarované a Poskytovateľ v postavení stavebného dozoru faktúry a/alebo ich prílohy (napr. súpisy vykonaných prác) a/alebo protokoly, na základe ktorých boli vystavené, odsúhlasil a/alebo potvrdil bez pripomienok, zmluvné strany sa dohodli, že objednávateľ má právo na zmluvnú pokutu vo výške 1000,-- EUR (slovom: tisíc eur) za každé takéto zistené porušenie. Tým nie je dotknuté právo Objednávateľa požadovať voči Poskytovateľovi náhradu spôsobenej škody v plnej výške.

**VII.**

**SKONČENIE ZMLUVY**

1. Zmluvný vzťah je možné skončiť písomnou dohodou oboch zmluvných strán.
2. Objednávateľ môže vypovedať zmluvu kedykoľvek, a to aj bez uvedenia dôvodu, a to čiastočne alebo v celom rozsahu. Výpovedná doba je jednomesačná a začína plynúť prvým dňom kalendárneho mesiaca nasledujúceho po doručení výpovede Poskytovateľovi. Od účinnosti výpovede t.j. po uplynutí výpovednej doby je poskytovateľ povinný nepokračovať v činnosti, na ktorú sa výpoveď vzťahuje. Je však povinný Objednávateľa upozorniť na vykonanie opatrení potrebných na to, aby sa zabránilo vzniku škody bezprostredne hroziacej Objednávateľovi nedokončením činnosti súvisiacej so zariaďovaním záležitosti podľa tejto zmluvy.
3. Poskytovateľ nemôže túto zmluvu vypovedať.
4. Ak Objednávateľ neuzatvorí do 31.12.2022 zmluvu o dielo so zhotoviteľom stavby, je hociktorá zo zmluvných strán oprávnená odstúpiť od tejto zmluvy.

**VIII.**

**SUBDODÁVATELIA**

* 1. Zoznam subdodávateľov Poskytovateľa známych v čase uzavretia zmluvy je uvedený **v Prílohe č. 3** - Zoznam subdodávateľov, ktorá tvorí neoddeliteľnú prílohu tejto zmluvy.
  2. Pri vykonávaní časti plnenia tejto zmluvy subdodávateľom má Poskytovateľ zodpovednosť, akoby plnenie vykonával sám. Poskytovateľ môže využiť len takých subdodávateľov, ktorí sú oprávnení vykonávať dané činnosti. Poskytovateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

1. ruským občanom, spoločnostiam, subjektom alebo orgánom sídliacim v Rusku,
2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
3. osobám, ktoré v ich mene alebo na základe ich pokynov predkladajú ponuku alebo plnia zákazku.
   1. Za týmto účelom podľa bodu 2 tohto článku Poskytovateľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.
   2. Poskytovateľ je povinný oznámiť Objednávateľovi bez zbytočného odkladu akúkoľvek zmenu údajov o subdodávateľovi.
   3. **Pravidlá pre zmenu subdodávateľov počas plnenia zmluvy:**

Poskytovateľ je povinný najneskôr 10 kalendárnych dní pred dňom, ktorý predchádza dňu v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, pričom poskytovateľ je povinný zabezpečiť splnenie tejto povinnosti na strane subdodávateľa.

Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto zmluvy o Dielo subdodávateľom nastane u poskytovateľa až po uzavretí zmluvy**.**

V prípade, ak ide o osobu, ktorej kapacitami Poskytovateľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto zmluvy o Dielo. Poskytovateľ je povinný na vyzvanie Objednávateľa preukázať najneskôr do 10-tich kalendárnych dní, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť.

* 1. Poskytovateľ môže poveriť vykonaním časti tejto zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 3 tejto zmluvy v znení neskorších písomných oznámení o zmene subdodávateľa alebo o doplnení nového subdodávateľa. Porušenie tejto povinnosti Poskytovateľa sa považuje za **podstatné porušenie** tejto zmluvy.
  2. Porušenie niektorej povinnosti, ktorá pre Poskytovateľa vyplýva z tohto článku, sa považuje za **podstatné porušenie** tejto zmluvy.

# Čl. IX. ZMENA ZMLUVY

1. K uzavretiu písomného dodatku, ktorým sa mení zmluva, môže dôjsť len zo zákonných dôvodov vymedzených v § 18  zákona č. 343/2015 Z. z. a za dodržania podmienok ustanovených zákonom č. 343/2015 Z. z.

**(2) Žiadosť Poskytovateľa o zmenu zmluvy spolu s návrhom dodatku** musí obsahovať vyčerpávajúce odôvodnenie zavedenia navrhovanej zmeny a dokumenty potvrdzujúce opodstatnenosť jej zavedenia, vrátane požadovaných príloh **vo dvoch originálnych vyhotoveniach.** Žiadosť Poskytovateľa o zmenu zmluvy spolu s návrhom dodatku musí byť doručená Objednávateľovi **najneskôr 30 pracovných dní pred termínom, v ktorom by daná zmena mala nadobudnúť platnosť**, v opačnom prípade nie je Objednávateľ povinný na žiadosť o zmenu prihliadať a Poskytovateľ zodpovedá za škodu tým Objednávateľovi spôsobenú.

(3) Na zmenu v osobách štatutárnych orgánov zmluvných strán alebo na zmenu v osobách oprávnených jednať za zmluvné strany v zmluvných alebo v realizačných veciach nie je potrebné uzavretie písomného dodatku k zmluve. Na takúto zmenu postačuje, ak dotknutá zmluvná strana tieto skutočnosti písomne oznámi druhej zmluvnej strane.

**X.**

**ZÁVEREČNÉ USTANOVENIA**

1. Právne vzťahy, práva a povinnosti, ktoré nie sú upravené touto zmluvou ako i nároky zmluvných strán z tejto zmluvy o dielo vzniknuté, sa riadia ustanoveniami § 536 a nasl. Obchodného zákonníka v platnom znení ako i príslušnými všeobecnými ustanoveniami Obchodného zákonníka .
2. Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením, ktoré najlepšie zodpovedá pôvodne zamýšľanému účelu ustanovenia neplatného, resp. neúčinného.
3. V prípade, ak táto zmluva zakotvuje povinnosť doručovať druhej strane, doručuje sa na adresy (e-mailom alebo poštou) uvedené v záhlaví tejto zmluvy.
4. Táto zmluva je vypracovaná v piatich vyhotoveniach, objednávateľ obdrží štyri a poskytovateľ jedno vyhotovenie.
5. Poskytovateľ berie na vedomie, že táto zmluva je v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou.
6. Táto zmluva nadobúda platnosť okamihom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Žilinského samosprávneho kraja.
7. Zmluvné strany vyhlasujú, že zmluvu uzavreli slobodne a vážne, nie za nápadne nevýhodných podmienok, bez akéhokoľvek donútenia, nie v tiesni a po uvážení. Rovnako tak vyhlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Obsah zmluvy si prečítali a na znak súhlasu s jej obsahom ju vlastnoručne podpisujú.

**Príloha ZoD č. 1 - Povinnosti stavebno-technického dozoru**

**Príloha ZoD č. 2 - Návrh uchádzača na plnenie kritérií**

**Príloha ZoD č. 3 – Zoznam subdodávateľov**

V ........................., dňa ........................... V ............................, dňa .............................

**Poskytovateľ: Objednávateľ:**

................................................................... .......................................................................

Obchodné meno **Žilinský samosprávny kraj**

Štatutárny orgán Ing. Erika Jurinová

predsedníčka